GRADSKO VIJEĆE

GRADA NOVIGRADA - CITTANOVA

**TEMA: Prijedlog Oduke o izmjenama i dopunama Odluke o plaći i drugim materijalnim pravima gradonačelnika i zamjenika gradonačelnika iz reda pripadnika talijanske nacionalne manjine**

KLASA: 080-02/21-01/02

URBROJ: 2105/03-01-25-3

Novigrad- Cittanova, lipanj 2025.

Pripremila:

Maja Zornada, dipl.iur.

 **Gradonačelnik**

Anteo Milos

Na temelju članka 3. i 6. Zakona o plaćama u lokalnoj i područnoj (regionalnoj) samoupravi (Narodne Novine 28/10.) i članka 101. Statuta Grada Novigrada-Cittanova (Službene novine Grada Novigrada 5/09., 3/13., 2/14., 2/17., 2/18 - pročišćeni tekst, 2/20, 1/21, 6/21, 7/21- pročišćeni tekst, 3/22.), Gradsko vijeće Grada Novigrada-Cittanova na sjednici održanoj dana \_\_\_ lipnja 2025. donosi

**Odluku o izmjenama i dopunama Odluke o plaći i drugim materijalnim pravima gradonačelnika i zamjenika gradonačelnika iz reda pripadnika talijanske nacionalne manjine**

**Članak 1.**

Ovom Odlukom mijenja se i dopunjuje Odlukaoplaći i drugim materijalnim pravima gradonačelnika i zamjenika gradonačelnika iz reda pripadnika Talijanske nacionalne manjine (Službene novine Grada Novigrada-Cittanova br. 6/21) u daljnjem tekstu Odluka.

**Članak 2.**

Članak 1. st. 1. Odluke mijenja se i glasi: „Ovom Odlukom utvrđuju se osnovica i koeficijenti za obračun plaće gradonačelnika i zamjenika gradonačelnika iz reda pripadnika talijanske nacionalne manjine Grada Novigrada-Cittanova koji svoju dužnost obavljaju profesionalno kao i ostala materijalna prava gradonačelnika i zamjenika gradonačelnika iz reda pripadnika talijanske nacionalne manjine iz radnog odnosa“.

**Članak 3.**

Članak 2. st. 1. Odluke mijenja se i glasi: „Plaću gradonačelnika i zamjenika gradonačelnika iz reda pripadnika talijanske nacionalne manjine čini umnožak koeficijenata i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%.

**Članak 4.**

Članak 3. st.1. Odluke mijenja se i glasi: „Osnovica za obračun plaće gradonačelnika i zamjenika gradonačelnika iz reda pripadnika talijanske nacionalne manjine jednaka je osnovici za obračun plaće državnih dužnosnika prema propisima kojima se uređuju obveze i prava državnih dužnosnika.

Iza stavka 2. članka 3. Odluke dodaje se novi stavak 3. koji glasi:

„Koeficijent za obračun plaće zamjenika gradonačelnika iz reda pripadnika talijanske nacionalne manjine iznosi 3,20.“

**Članak 5.**

U članku 5. dodaje se stavak 2. koji glasi:

„Odredbe iz prethodnog stavka na odgovarajući se način primjenjuju i na zamjenika gradonačelnika iz reda pripadnika talijanske nacionalne manjine koji svoju dužnost obavlja profesionalno.“

**Članak 6.**

Ova Odluka stupa na snagu dan nakon objave u Službenim novinama Grada Novigrada-Cittanova.

KLASA: 080-02/21-01/02

URBROJ: 2105/03-02-25-2

Novigrad-Cittanova, . lipnja 2025.

PREDSJEDNIK/ICA GRADSKOG VIJEĆA

GRADA NOVIGRADA- CITTANOVA

**OBRAZLOŽENJE**

1. **RAZLOZI DONOŠENJA AKTA**

Sukladno važećoj Odluci o plaći i drugim materijalnim pravima gradonačelnika i zamjenika gradonačelnika Grada Novigrada-Cittanova iz 2021. godine, u trenutku njenog donošenja, nije bio propisan koeficijent za obračun plaće zamjenika gradonačelnika iz reda pripadnika talijanske nacionalne manjine u slučaju profesionalnog obavljanja dužnosti.

Razlog tome je činjenica da je dosadašnji zamjenik gradonačelnika iz reda pripadnika talijanske nacionalne manjine svoju dužnost obavljao volonterski, pa nije bilo potrebe za propisivanjem koeficijenta za profesionalno obavljanje iste.

Budući da se gospodin Zancola Andrea, zamjenik gradonačelnika iz reda pripadnika talijanske nacionalne manjine, sukladno Zakonu o lokalnoj i područnoj (regionalnoj) samoupravi te Statutu Grada Novigrada-Cittanova, u zakonskom roku. izjasnio da će dužnost obavljati profesionalno, bilo je potrebno unijeti izmjene u predmetnu Odluku.

Zamjenik gradonačelnika Grada Novigrada-Cittanova iz reda pripadnika talijanske nacionalne manjine, gospodin Zancola Andrea stupio na dužnost 22. svibnja 2025., a izjašnjenje o profesionalnom obavljanju dužnosti dao je dana 29. svibnja 2025., pa će prava i obveze iz radnog odnosa temeljom profesionalnog obavljanja dužnosti zamjenika gradonačelnika početi teći od 20. lipnja 2025. godine.

Donošenjem ovih izmjena i dopuna, omogućuje se usklađivanje važeće Odluke s aktualnim stanjem i zakonskim obvezama te se osigurava zakonito ostvarivanje prava zamjenika gradonačelnika koji dužnost obavlja profesionalno.

1. **PRAVNI AKTI**

 Člankom 90.a. stavkom 1. i 2. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) propisano je da općinski načelnik, gradonačelnik, župan i njihovi zamjenici koji dužnost obavljaju profesionalno, za vrijeme profesionalnog obavljanja dužnosti imaju pravo na plaću i druga prava iz rada, a vrijeme obavljanja dužnosti uračunava im se u staž osiguranja, dok osobe koje dužnost obavljaju volonterski imaju pravo na naknadu za rad. Stavkom 3. istoga članka propisano je da se osnovna mjerila za određivanje plaće, odnosno naknade za rad kao i druga prava vezana uz profesionalno obnašanje dužnosti općinskog načelnika, gradonačelnika, odnosno župana i njihovih zamjenika određuju se posebnim zakonom.

Zakonom o plaćama u lokalnoj i područnoj (regionalnoj) samoupravi ("Narodne novine" broj 28/10 i 10/23-dalje u tekstu: Zakon o plaćama) propisano je da plaću župana, gradonačelnika i općinskih načelnika i njihovih zamjenika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%. Člankom 3. Zakona o plaćama određeno je da osnovicu i koeficijente za obračun plaće župana, gradonačelnika i općinskih načelnika i njihovih zamjenika određuje odlukom predstavničko tijelo jedinice lokalne i područne (regionalne) samouprave u kojoj obnašaju dužnost, na prijedlog župana, gradonačelnika odnosno općinskog načelnika

1. **UTJECAJ NA PRORAČUN**

Za provedbu ove Odluke osigurana su sredstva u Proračunu Grada Novigrada- Cittanova za 2025. godinu.